4.7.2022
MT
Il-Ġurnal Uffiċjali tal-Unjoni Ewropea
C 257/39
Informazzjoni dwar il-proċedimenti quddiem l-EUIPO Proprjetarju tat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: it-trade mark figurattiva tal-Unjoni Ewropea EMBANK European Merchant Bank – Trade mark tal-Unjoni Nru 18 048 966 Proċedimenti quddiem l-EUIPO: proċedimenti ta’ kanċellazzjoni Deċiżjoni kkontestata: id-deċiżjoni tal-Ħames Bord tal-Appell tal-EUIPO tat-22 ta’ Frar 2022 fil-Każ R 1845/2020-5
Talbiet Ir-rikorrenti titlob li l-Qorti Ġenerali jogħġobha: — tbiddel id-deċiżjoni kkontestata u tilqa’ r-rikors għal dikjarazzjoni ta’ invalidità kollu kemm hu; — tikkundanna lill-EUIPO u lill-intervenjenti għall-ispejjeż tagħhom stess u dawk sostnuti mir-rikorrenti, inklużi dawk tal-proċedimenti quddiem l-EUIPO.
Motivi invokati — Ksur tal-Artikoli 8(1)(b) u 60(1)(a) tar-Regolament (UE) 2017/1001 tal-Parlament Ewropew u tal-Kunsill; — Ksur tal-Artikolu 95(2) tar-Regolament (UE) 2017/1001 tal-Parlament Ewropew u tal-Kunsill moqri flimkien mal-Artikolu 27(4) tar-Regolament Delegat tal-Kummissjoni (EU) 2018/625.
Rikors ippreżentat fit-13 ta’ Mejju 2022 – CCCME et vs Il-Kummissjoni (Kawża T-263/22) (2022/C 257/51) Lingwa tal-kawża: l-Ingliż Partijiet Rikorrenti: China Chamber of Commerce for Import and Export of Machinery and Electronic Products (CCCME) (Bejing, iċ-Ċina) u tmienja oħra (rappreżentanti: R. Antonini, E. Monard u B. Maniatis, avukati) Konvenut: Il-Kummissjoni Ewropea
Talbiet Ir-rikorrent jitlob li l-Qorti Ġenerali jogħġobha: — tannulla r-Regolament ta’ Implimentazzjoni tal-Kummissjoni (UE) 2022/191 tas-16 ta’ Frar 2022 li jimponi dazju anti-dumping definittiv fuq ċerti elementi tal-irbit tal-ħadid jew tal-azzar li joriġinaw mir-Repubblika Popolari taċ-Ċina (1), sa fejn dan jirrelata maċ-CCCME, mal-kumpanniji individwali, u mal-membri kkonċernati; u — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tiegħu, ir-rikorrenti tinvoka disa’ motivi. 1.
L-ewwel motiv ibbażat fuq il-ksur mill-Kummissjoni tal-Artikolu 2(6a)(a) tar-Regolament bażiku u tal-prinċipju ta’ amministrazzjoni tajba fid-determinazzjoni tagħha tal-valur normali. 2.
It-tieni motiv ibbażat fuq in-nuqqas tal-Kummissjoni li tiżgura paragun ġust fid-determinazzjoni tagħha ta’ dumping bi ksur tal-Artikolu 2(10) tar-Regolament bażiku.